Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 29 มี.ค.65
Daily Focus - บล.ฟินันเซีย ไซรัส ประจำวันที่ 29 มี.ค.65
29 มี.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่งตัว Sideways to Sideways Up ทดสอบระดับ 1,690+- จุด ตามตลาดหุ้นเอเชียเช้านี้ที่แกว่งขึ้นได้ ประกอบกับระยะสั้นคาดมีแรงหนุนจากการทำ Window Dressing ปิดไตรมาสท่ามกลางมูลค่าการซื้อขายที่ค่อนข้างเบาบางเนื่องจากภาพรวมยังไม่มีปัจจัยใหม่เข้ามากระตุ้นตลาดที่ชัดเจน ปัจจัยที่ตลาดยังติดตามคือพัฒนาการของสงครามระหว่างรัสเซีย-ยูเครน
รวมถึงสถานะเป็นกลางซึ่งยูเครนกำลังอยู่ระหว่างศึกษาและพิจารณา อย่างไรก็ตามผลกระทบในด้านเศรษฐกิจคาดว่าจะเห็นชัดเจนตั้งแต่เดือน มี.ค. 22 เป็นต้นไป ขณะที่เงินเฟ้อทั่วโลกยังคงเร่งตัวตามราคา Commodity ที่กระทบต้นทุนการผลิต และเสี่ยงเกิดภาวะ Stagflation รวมถึงโอกาสเกิด Inverted Yield Curve ในฝั่งสหรัฐฯเป็นตัวจำกัดการปรับขึ้นของดัชนี
อย่างไรก็ตามสำหรับไทยสถานการณ์เงินเฟ้อยังผ่อนคลายมากกว่า รวมถึงผลกระทบทางเศรษฐกิจจากสงครามที่น้อยกว่า ทำให้เรายังมองว่ากระแสเงินทุนยังมีแนวโน้มไหลเข้าระยะยาวโดยเฉพาะภาพการท่องเที่ยวที่ทยอยฟื้นตัว เราจึงยังคงมุมมองบวกต่อกลุ่ม Value และ Domestic Play ซึ่งทนทานต่อภาวะเงินเฟ้อและนโยบายการเงินของธนาคารกลางทั่วโลกโดยเฉพาะ FED ที่ตึงตัวได้ดี กลุ่มที่เราชอบยังคงเป็น ธนาคาร ค้าปลีก อสังหาฯ อาหารและเครื่องดื่ม การแพทย์ เป็นต้น
สำหรับหุ้นเด่นวันนี้ : PJW แนะนำ “ซื้อ” ราคาเป้าหมาย 6 บาท คาดแนวโน้มการเติบโตปี 2565 ยังสดใสทั้งธุรกิจบรรจุภัณฑ์พลาสติกที่ฟื้นตัว รวมถึงจะเห็นพัฒนาการที่ชัดเจนขึ้นในการ Diversify ไปยังพลาสติกทางการแพทย์ ซึ่งแนวโน้มเติบโตดีระยะยาวและมี Margin สูง
ขณะที่ PW มีศักยภาพและเตรียมรุกตลาดชิ้นส่วนพลาสติกสำหรับ EVs ในเร็วๆ นี้ เป็นบวกต่อการเติบโตและชดเชยการชะลอตัวของบรรจุภัณฑ์น้ำมันหล่อลื่นได้ในระยะยาว คาดกำไรปี 2565-67 โตเฉลี่ย 15% ต่อปี ให้แนวรับ 5//4.88-4.82 บาท แนวต้าน 5.20-5.25//5.50 บาท